CELEX: 32020R1590
Language: et
Date: 2020-08-19 00:00:00
Title: Komisjoni delegeeritud määrus (EL) 2020/1590, 19. august 2020, millega muudetakse Euroopa Parlamendi ja nõukogu määruse (EL) 2019/631 I lisa, et võtta arvesse 2016., 2017. ja 2018. aastal registreeritud uute väikeste tarbesõidukite massi muutumist (EMPs kohaldatav tekst)

30.10.2020   
               
               
                  ET
               
               
                  Euroopa Liidu Teataja
               
               
                  L 360/8
               
            
         KOMISJONI DELEGEERITUD MÄÄRUS (EL) 2020/1590,
         19. august 2020,
         millega muudetakse Euroopa Parlamendi ja nõukogu määruse (EL) 2019/631 I lisa, et võtta arvesse 2016., 2017. ja 2018. aastal registreeritud uute väikeste tarbesõidukite massi muutumist
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011, (1) eriti selle artikli 14 lõiget 2,
         ning arvestades järgmist:
         
                     (1)
                  
                  
                     ELi töökorras sõidukipargi keskmist massi, mida kasutatakse iga uute väikeste tarbesõidukite tootja CO2-eriheite sihttaseme arvutamiseks, st M0-väärtust, tuleb korrapäraselt kohandada, et võtta arvesse liidus registreeritud uute väikeste tarbesõidukite keskmise massi muutumist.
                  
               
                     (2)
                  
                  
                     Komisjoni rakendusotsustes (EL) 2018/143, (2) (EL) 2019/582 (3) ja (EL) 2020/1035 (4) esitatud andmete põhjal oli uute väikeste tarbesõidukite keskmine töökorras sõiduki mass kalendriaastatel 2016, 2017 ja 2018, kaalutuna iga aasta uute registreeritud sõidukite arvuga, 1 825,23 kg. Seepärast peaks määruse (EL) 2019/631 I lisa B osa punktis 4 osutatud M0 väärtus 2021., 2022. ja 2023. kalendriaasta kohta kajastama kõnealust massi.
                  
               
                     (3)
                  
                  
                     Määrust (EL) 2019/631 tuleks seepärast vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2019/631 I lisa B osa punktis 4 asendatakse kanne M0 kohta järgmisega:
            
               „M0 on 2020. aastal 1 766,4, 2021., 2022. ja 2023. aastal 1 825,23 ning 2024. aastal väärtus, mis kehtestatakse vastavalt artikli 14 lõike 1 punktile b“.
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. august 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 111, 25.4.2019, lk 13.
         
            (2)  Komisjoni 19. jaanuari 2018. aasta rakendusotsus (EL) 2018/143, millega kinnitatakse vastavalt Euroopa Parlamendi ja nõukogu määrusele (EL) nr 510/2011 uute väikeste tarbesõidukite tootjakohase keskmise CO2-eriheite ja eriheite sihttaseme esialgsed arvutused 2016. kalendriaastal või muudetakse neid (ELT L 25, 30.1.2018, lk 49).
         
            (3)  Komisjoni 3. aprilli 2019. aasta rakendusotsus (EL) 2019/582, millega kinnitatakse vastavalt Euroopa Parlamendi ja nõukogu määrusele (EL) nr 510/2011 uute väikeste tarbesõidukite tootjakohase keskmise CO2-eriheite ja eriheite sihttaseme esialgsed arvutused 2017. kalendriaasta kohta ning Volkswageni heiteühenduse ja selle liikmete puhul 2014., 2015. ja 2016. kalendriaasta kohta või muudetakse neid (ELT L 100, 11.4.2019, lk 47).
         
            (4)  Komisjoni 3. juuni 2020. aasta rakendusotsus (EL) 2020/1035, millega kinnitatakse vastavalt Euroopa Parlamendi ja nõukogu määrusele (EL) 2019/631 sõiduautode ja väikeste tarbesõidukite tootjakohase keskmise CO2 eriheite ja eriheite sihttaseme esialgsed arvutused 2018. kalendriaasta kohta või muudetakse neid (ELT L 227, 16.7.2020, lk 37).